text: [{"text_idx": "#000000", "text": "Gamlir og go\u0301\u00f0ir jo\u0301lasa\u0301lmar \u2013 seinni partur"}, {"text_idx": "#000001", "text": "Vit hyggja at fy\u0301ra gomlum jo\u0301lasa\u0301lmum, so gamlir, at teir standa i\u0301 Bi\u0301bliuni \u2013 i\u0301 fyrstu kapitlunum hja\u0301 Lukasi. Ta\u00f0 er gamal si\u00f0ur at kalla teir vi\u00f0 lati\u0301nskum navni, og eru ta\u00f0 heitini, vit ny\u0301ta her. Ljo\u0301\u00f0ar jo\u0301laligari. Sum nevnt var i\u0301 fyrra parti, so vo\u0301ni eg ikki, at nakar heldur, at ta\u00f0 ljo\u0301\u00f0ar ov kato\u0301lskt."}, {"text_idx": "#000002", "text": "I\u0301 fyrra parti hugdu vit at ti\u0301 fyrsta sa\u0301lminum Magnificat, nu\u0301 venda vit okkum til hinar tri\u0301ggjar."}, {"text_idx": "#000003", "text": "Sum a\u0301\u00f0ur nevnt, so hava hesir sa\u0301lmarnir ivaleyst ikki bara veri\u00f0 endurgivnir, men eisini sungnir. So ho\u0301ast or\u00f0ini at syngja, sangur ella sa\u0301lmur ikki beinlei\u00f0is eru ny\u0301tt i\u0301 tekstunum, loyva vit okkum at ny\u0301ta tey her."}, {"text_idx": "#000004", "text": "Sa\u0301lmurin var\u00f0 til i\u0301 sambandi vi\u00f0, at Zakarias fekk ma\u0301li\u00f0 aftur. Ny\u0301f\u00f8ddi sonur hansara skuldi fa\u0301a navn, og Elisabet vildi, at hann skuldi eita Jo\u0301hannes. Hinum til sta\u00f0ar da\u0301mdi ta\u00f0 ikki, og tey spurdu Zakarias, hvat hann helt. Hann ba\u00f0 um okkurt at skriva a\u0301 og skriva\u00f0i so navni\u00f0 Jo\u0301hannes. Zakarias hev\u00f0i veri\u00f0 ma\u0301lleysur, si\u0301\u00f0an eingilin hev\u00f0i gj\u00f8rt hann so, ti\u0301 hann ikki vildi tru\u0301gva. Men nu\u0301 hann skrivar, hvussu sonurin skal eita, fyllist hann av Heilaga Andanum, f\u00e6r ma\u0301li\u00f0 aftur, og sa\u0301lmurin Benedictus ver\u00f0ur til."}, {"text_idx": "#000005", "text": "Ors\u00f8kin til, at tey kalla sa\u0301lmin \u201eBenedictus\u201c, er, at ta\u00f0 er fyrsta or\u00f0i\u00f0 i\u0301 lovsonginum. A\u0301 f\u00f8royskum merkir or\u00f0i\u00f0 lova\u00f0ur. Zakarias pri\u0301sa\u00f0i Gudi, profetera\u00f0i og seg\u00f0i (Luk. 1.68-69):"}, {"text_idx": "#000007", "text": "Frelsuhorni\u00f0 er Kristus. Alt hetta er i\u0301 tra\u0301\u00f0 vi\u00f0 ta\u00f0, sum Gud lova\u00f0i i\u0301 Gamla Testamenti. Og Hann hevur gj\u00f8rt ta\u00f0, so at vit kunnu t\u00e6na Harranum o\u0301ttaleys i\u0301 heilagleika og r\u00e6ttvi\u0301si."}, {"text_idx": "#000008", "text": "I\u0301 seinnu helvt av sa\u0301lminum syngur Zakarias, at ny\u0301f\u00f8ddi sonur hansara fer at gera vegir Harrans til rei\u00f0ar. Alt hetta, sigur hann, er eymu miskunn Guds okkara fyri at takka, Honum, sum l\u00e6t ly\u0301sing av h\u00e6ddini vitja okkum og gj\u00f8rdi ta\u00f0 fyri at lei\u00f0a f\u00f8tur okkara inn a\u0301 veg fri\u00f0arins."}, {"text_idx": "#000009", "text": "Jo\u0301lini minna okkum a\u0301, at vit \u2013 eins og Jo\u0301hannes \u2013 eru sett at javna Harranum vegin og solei\u00f0is vi\u0301sa teimum rundan um okkum a\u0301 Kristus."}, {"text_idx": "#000010", "text": "Gloria in altissimis Deo (Lukas 2.14)"}, {"text_idx": "#000011", "text": "Hesin sa\u0301lmurin er \u00f8\u00f0rvi\u0301si enn hinir vi\u00f0 ta\u00f0, at hann er sungin av sto\u0301rum himmalskum skara."}, {"text_idx": "#000012", "text": "Vit kenna \u00f8ll s\u00f8guna um einglarnar og hir\u00f0arnar. Hir\u00f0arnir liggja u\u0301ti a\u0301 markini og halda vakt, og bra\u0301dliga stendur eingil Harrans fyri teimum og sigur (Lukas 2.11-12):"}, {"text_idx": "#000013", "text": "\u201eTykkum er i\u0301 dag Frelsari f\u00f8ddur, sum er Kristus, Harrin, i\u0301 sta\u00f0i Da\u0301vids. Og hetta skulu tit hava til tekin: Tit skulu finna barn, sveipa\u00f0, liggjandi i\u0301 krubbu.\u201c"}, {"text_idx": "#000014", "text": "Og i\u0301 somu stund er hja\u0301 einglinum sto\u0301rur himmalskur herskari, i\u00f0 lovar Gudi og syngur: Gloria in altissimis Deo. Einglarnir syngja um Gud a\u0301 h\u00e6ddini og dy\u0301rdina, sum er Hansara. Og teir syngja um, hvussu vit, sum eru her a\u0301 j\u00f8r\u00f0, kunnu njo\u0301ta fri\u00f0in, sum bara Hann kann veita. Og alt er ta\u00f0 m\u00f8guligt, ti\u0301 (Luk. 2.11):"}, {"text_idx": "#000015", "text": "\u201eTykkum er i\u0301 dag Frelsari f\u00f8ddur, sum er Kristus, Harrin, i\u0301 sta\u00f0i Da\u0301vids.\u201c"}, {"text_idx": "#000016", "text": "Maria, Jo\u0301sef og barni\u00f0 Jesus vo\u0301ru i\u0301 templinum. Tey vo\u0301ru har i\u0301 sambandi vi\u00f0, at ta\u00f0 vo\u0301ru 40 dagar, si\u0301\u00f0an Jesus var f\u00f8ddur. Me\u00f0an tey eru har, m\u00f8ta tey gamla Si\u0301meoni. Heilagi Andin hev\u00f0i opinbera\u00f0 Si\u0301meoni, at hann skuldi ikki si\u0301ggja dey\u00f0an, fyrrenn hann hev\u00f0i s\u00e6\u00f0 hin salva\u00f0a Harrans. Ta\u0301 i\u00f0 hann hittir tey, vi\u0301sir Harrin honum, at hetta barni\u00f0 er hin komandi Frelsarin. Si\u0301meon tekur barni\u00f0 Jesus i\u0301 favn, lovar Gudi, og lovsongurin Nunc dimittis ver\u00f0ur til."}, {"text_idx": "#000017", "text": "A\u0301 lati\u0301ni byrjar sa\u0301lmurin vi\u00f0 or\u00f0unum: Nunc dimittis servum tuum, Domine \u2013 \u201eHarri, lat nu\u0301 t\u00e6nara ti\u0301n fara.\u201c I\u0301 umseting Victor Danielsens lesa vit (Lukas 2.29-30):"}, {"text_idx": "#000018", "text": "\u201eHarri, nu\u0301 letur Tu\u0301 t\u00e6nara Ti\u0301n fara hi\u00f0ani i\u0301 fri\u00f0i, sum Tu\u0301 hevur sagt; ti\u0301 eygu mi\u0301ni hava s\u00e6\u00f0 frelsu Ti\u0301na,\u201c"}, {"text_idx": "#000019", "text": "Sa\u0301lmurin er ein t\u00f8kk til Harran fyri at hava uppfylt ta\u00f0, sum Hann hev\u00f0i lova\u00f0. Si\u0301meon vendir s\u00e6r si\u0301\u00f0an til Mariu og sigur henni, hvat ta\u00f0 fer at kosta henni at vera mo\u0301\u00f0ir hins Salva\u00f0a (Luk. 2.35):"}, {"text_idx": "#000020", "text": "\u201e\u2013 ja, eisini ti\u0301na egnu sa\u0301l skal sv\u00f8r\u00f0 fara i\u0301gj\u00f8gnum ...\u201c"}, {"text_idx": "#000021", "text": "Ja, ta\u00f0 er sto\u0301rt at minnast, at Gud alti\u0301\u00f0 heldur or\u00f0, men samstundis er ta\u00f0 eisini ty\u0301dningarmiki\u00f0 at skilja a\u0301lvaran av at vera partur av ti\u0301, sum Harrin ger, b\u00e6\u00f0i ta\u0301 i\u00f0 ta\u00f0 kemur til ta\u00f0 jaliga og neiliga."}, {"text_idx": "#000023", "text": "\u201eDy\u0301rd veri Gudi a\u0301 h\u00e6ddini, fri\u00f0ur a\u0301 j\u00f8r\u00f0ini, i\u0301 menniskjum go\u0301\u00f0ur tokki!\u201c Lukas 2.14"}]